Nu mai puțin de 2.700 de posturi vacante vor fi deblocate în spitale și în serviciile de ambulanță. Anunțul a fost făcut joi de către premierul Marcel Ciolacu.
„Deblocăm azi angajările pentru alte 2.700 posturi vacante din spitale și serviciile de ambulanță. Este a treia decizie similară a Guvernului în sprijinul sistemului medical, după cele din ianuarie și februarie, când au fost deblocate angajările pentru 10.000 de posturi.
În plus, vom crea un grup de lucru pentru identificarea soluțiilor care să permită accesul pacienților la medicamente esențiale, la prețuri rezonabile”, a spus Ciolacu, la începutul ședinței de Guvern.